### 7.      Orientering om opstart af proces for revidering af regulativet for [adresse]

**Åbent**

Sagsnr.: 326-2017-27908       J.nr.: 06.02.11           Dokumentnr.:
326-2017-193542

**Sagstype**

Orientering.

**Resumé og sagens baggrund**

Natur og Miljøklagenævnet har behandlet en vandløbsafgørelse
fra Holbæk Kommune, hvor de vurderer, at regulativet for [adresse] er ugyldigt.
Natur- og miljøklagenævnet henstiller til at regulativet ændres og bringes i
overensstemmelse med loven.

[adresse] er et grænsevandløb mellem Sorø, Kalundborg og
Holbæk Kommuner, hvorfor revisionen skal ske i samarbejde mellem de tre
Birthe Christiansen, og denne sagsfremstilling og indstilling forelægges de
politiske udvalg i alle tre kommuner.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik og Miljøudvalget.

**Sagsfremstilling**

Der skal udarbejdes et nyt regulativ for [adresse] Det
forventes, at blive en mere omfangsrig proces, end revisionen af de fleste
andre vandløbsregulativer, både fordi regulativtypen skal ændres, men også
fordi det er et stort og vigtigt vandsystem, og der er meget store modstridende
afvandings- og miljømæssige interesser.

Processen med udarbejdelse af nyt regulativ for [adresse]
forventes at tage ca. 2 år. I arbejdet vil der blive sikret en inddragelse af
lodsejere og interessenter. Der vil derudover løbende og efter behov blive
inddraget fagspecialister og andre myndigheder.

Forslag til regulativet forelægges offentligheden i mindst 8
ugers høring, hvorefter regulativet vedtages under hensyntagen til indsigelser
og ændringsforslag. Der er efterfølgende 4 ugers klagefrist. Inden processen
igangsættes afholdes der offentligt møde om arbejdet. Inden offentlig høring
afholdes yderligere et offentligt møde.

Et vandløbsregulativ udgør rets- og
administrationsgrundlaget for det enkelte vandløb, og skal ses som en
overenskomst mellem kommunen og bredejerne om, hvordan vandløbet skal forvaltes.
Indholdskravet af et regulativ er beskrevet i vandløbsloven samt bekendtgørelse
om regulativer for offentlige vandløb. En revision af et regulativ kan ikke
omfatte fysiske ændringer af vandløbet, herunder ændringer af skikkelse eller
vandføringsevne. Sådanne ændringer kræver en selvstændig regulerings- eller
restaureringssag jf. vandløbsloven.

Ved en revision af et vandløbsregulativ skal der tages
udgangspunkt i det eksisterende regulativ, og de oprindeligt fastsatte
afvandingsmæssige forhold må som hovedregel ikke ændres. Ved administrationen
af det nuværende regulativ er der gjort erfaringer, som ønskes præciseret i et
kommende regulativ. En redegørelse til det enkelte regulativ skal belyse
grundlaget for og konsekvenserne af eventuelle ændringer i regulativet, f.eks.
konsekvenser for tilstødende naturarealer eller Natura2000-områder.

Der oprettes en arbejdsgruppe bestående af
vandløbsmedarbejdere fra de tre kommuner samt lokale repræsentanter fra Ålaug,
Danmarks Naturfredningsforening, [adresse] og Landboforeninger. Disse
inddrages særlig tæt i arbejdet med henblik på at sikre dialog, lokalkendskab
samt bred forankring og ejerskab til det nye regulativ.

Der oprettes en styregruppe med ledelsesrepræsentanter fra
de tre kommuner. Der sker en løbende politisk orientering og ved behov
beslutningstagen.

**Økonomiske konsekvenser**

På grund af den omfangsrige proces med udarbejdelse af
regulativet, vurderes der at blive behov for ekstern konsulentbistand til
f.eks. opmåling af vandløb, beregninger, ekspertudtalelser mv. Det forventes at
kunne håndteres indenfor en ramme på 600.000 kr. over 2 år. Selve udarbejdelsen
af regulativteksten holdes internet i kommunerne.

Fordelingsnøglen for udgifterne afgøres ud fra den enkelte
kommunes andel af vandløbet:

Kalundborg (19%) = 114.000 kr. fordelt over 2 år

Sorø (31%) = 186.000 kr. fordelt over 2 år

Holbæk (50%) = 300.000 kr. fordelt over 2 år

Det tekniske område forventer, at udgifterne bliver afholdt
af konto til vandløbsvedligeholdelse.